ROZHODNUTIE RADY
z 12. júla 2005,
ktorým sa mení a dopĺňa rozhodnutie 2001/264/ES prijímajúce bezpečnostné nariadenia Rady
(2005/571/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 207 ods. 3,
so zreteľom na rozhodnutie Rady 2004/338/ES, Euratom z 22. marca 2004, ktorým sa schvaľuje rokovací poriadok Rady (1), a najmä na jeho článok 24,
keďže:
(1)
Dodatok 2 k bezpečnostným nariadeniam Rady Európskej únie pripojený k rozhodnutiu 2001/264/ES (2) obsahuje tabuľku porovnania vnútroštátnych bezpečnostných klasifikácií. Táto tabuľka bola upravená rozhodnutím Rady 2004/194/ES z 10. februára 2004, ktorou sa mení a dopĺňa rozhodnutie 2001/264/ES (3).
(2)
Francúzsko a Holandsko oznámili Generálnemu sekretariátu Rady zmeny týkajúce sa ich príslušných stupňov utajenia.
(3)
Rozhodnutie Rady 2001/264/ES by sa preto mal zodpovedajúcim spôsobom zmeniť a doplniť,
ROZHODLA TAKTO:
Článok 1
V rozhodnutí 2001/264/ES sa dodatok 1 a dodatok 2 nahrádzajú textom, ktorý tvorí prílohu k tomuto rozhodnutiu.
Článok 2
Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
V Bruseli 12. júla 2005